CELEX: 62022TN0017
Language: ga
Date: 2022-01-08 00:00:00
Title: CÁS T-17/22: Caingean arna tabhairt an 8 Eanáir 2022 — Tóth v An Coimisiún

21.2.2022   
            
            
               GA
            
            
               Iris Oifigiúil an Aontais Eorpaigh
            
            
               C 84/23
            
         
      Caingean arna tabhairt an 8 Eanáir 2022 — Tóth v An Coimisiún
      (CÁS T-17/22)
      (2022/C 84/74)
      Teanga an cháis: an Ungáiris
      
         Páirtithe
      
      
         An tIarratasóir: Bertalan Tóth (Pécs, An Ungáir) (ionadaithe: Á. Baratta agus B. Czudar, Dlíodóirí)
      
         An Cosantóir: An Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Cinneadh na hOifige Eorpaí Frith-Chalaoise (OLAF) ag diúltú rochtain ar dhoiciméad dar teideal Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt. a neamhniú, mar gheall gur teipeadh teacht ar chinneadh laistigh den tréimhse dá bhforáiltear in Airteagal 8(1) de Rialachán Uimh. 1049/2001, (1) maidir le hiarratas daingniúcháin ar rochtain an iarratasóra.
               
            
                  —
               
               
                  A ordú don fhreagróir costais go léir an cháis a íoc.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir dhá shaincheist dlí.
      
                  1.
               
               
                  An chéad saincheist dlí lena n-éilítear go raibh sárú ar an oibleagáid cúiseanna a thabhairt
                  
                              —
                           
                           
                              Sháraigh OLAF an oibleagáid faoina bhfuil sé cúiseanna a thabhairt, le hé a bhunú le dlí, dá dhiúltú don rochtain ar dhoiciméad dar teideal Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt.
                           
                        
            
                  2.
               
               
                  An dara saincheist dlí lena n-éilítear nach bhfuil diultú an iarratais ar rochtain i gcomhréir leis an dlí
                  
                              —
                           
                           
                              Dhiúltaigh OLAF don iarratas ar rochtain gan aon cheann de na heisceachtaí dá bhforáiltear in Airteagal 4 de Rialachán Uimh. 1049/2001 a agairt, rud a thabharfadh údar do dhiúltú na n-iarratas ar rochtain.
                           
                        
            
         (1)  Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid ó Pharlaimint na hEorpa, ón gComhairle agus ón gCoimisiún (IO L 145, 31.5.2001, lch. 43).